Súradnice: 49°40′19.5″S 18°0′58.4″V﻿ / ﻿49,672083°S 18,016222°V﻿ / 49.672083; 18.016222

**Bartošovický luh** je prírodná rezervácia ev. č. 2237 neďaleko obce Bartošovice v okrese Nový Jičín. Oblasť spravuje AOPK ČR Správa CHKO Poodří. Dôvodom ochrany je územie sústredených prírodných hodnôt so zastúpením ekosystémov typických a významných pre Pooderský bioregión.

Súčasťou rezervácie je prirodzene meandrujúci tok rieky Odry, vodná plocha Horného Bartošovického rybníka s priľahlými trstinami, lesné porasty (podmáčané - lužné i mezofilné), aluviálne lúky so skupinkami rozptýlenej zelene a extenzívne obhospodarovaný sad. Tieto rozmanité ekosystémy tvoria funkčne prepojený celok, ktorý je ovplyvňovaný prirodzeným záplavovými režimom rieky Odry a tvorí životné prostredie pre mnoho druhov osobitne chránených rastlín a živočíchov.

Flóra
-----

Z drevín sú hojne zastúpené hrab obyčajný, dub letný, lipa malolistá, lieska obyčajná a tiež ovocné stromy (v sade i voľne stojace). Veľké plochy sú porastené trstinou. Najcennejšie rastlinné druhy v rezervácii sa radia medzi vodné a vlhkomilné rastliny. Horný Bartošovický rybník a priľahlé bažinaté porasty hostia perutník močiarny *(Hottonia palustris)*, šípovku vodnú *(Sagittaria sagittifolia L.)*, kosatec žltý *(Iris pseudacorus)*, vodnú papraď salvíniu plávajúcu *(Salvinia natans)* alebo mäsožravú rastlinu bublinatku obyčajnú *(Utricularia vulgaris)*.

Fauna
-----

V Bartošovickom luhu panujú dobré podmienky pre život a rozmnožovanie obojživelníkov. Nachádzajú sa tu všetky tri druhy tzv. Hnedých skokanov (skokan hnedý, skokan štíhly a skokan ostropyský) a tiež početné populácie skokana zeleného a skokana rapotavého. Ďalej je možné menovať ropuchu bradavičnatú, ropuchu zelenú, rosničku zelenú a mloka bodkovaného. Z plazov je tu hojná užovka obojková.

Na území rezervácie hniezdi množstvo vtákov. K poznaniu ich druhového a početného zastúpenia veľkou mierou prispieva ornitologická akcia Acrocephalus, ktorá prebieha každoročne v letných mesiacoch priamo na území rezervácie. K typickým druhom patrí trsteniarik škriekavý (veľký), trsteniarik spevavý, kúdeľníčka lužná alebo strnádka trsťová. Na rybníku je možno pozorovať niekoľko druhov husotvarých vtákov - labuť veľká, hus divá, kačica chrapačka, kačica chripľavka, hrdzavka potápavá, kačica lyžičiarka, chochlačka sivá a chochlačka vrkočatá. V rákosinách sa pohybuje sliepočka vodná, chriašteľ vodný, chriašť bodkovaný, bučiak veľký, bučiačik močiarny alebo volavka popolavá. Z ostatných vodných vtákov sa tu pravidelne zdržiava lyska čierna, potápka chochlatá, potápka malá alebo kormorán veľký. Rozľahlé tŕstie v rezervácii je hniezdiskom kane močiarnej, z ďalších dravcov sa objavuje napríklad včelár lesný alebo orol krikľavý.

Galéria
-------

* Horný Bartošovický rybníkHorný Bartošovický rybník
* DubohrabinaDubohrabina
* Podmáčaný lesPodmáčaný les
* LúkaLúka
* Extenzívny sadExtenzívny sad

Referencie
----------

1. ↑   *Stránky AOPK ČR* [online]. [Cit. 2014-12-25]. Dostupné online. (po česky)
2. ↑
3. 1 2
4. ↑

Pozri aj
--------

* Chránená krajinná oblasť Poodří
* Zoznam chránených území v okrese Nový Jičín

Iné projekty
------------

Commons
* Spolupracuj na Commons Commons ponúka multimediálne súbory na tému **Bartošovický luh**

Zdroj
-----

*Tento článok je čiastočný alebo úplný preklad článku Bartošovický luh na českej Wikipédii.*

  


| * z
* d
* u
Chránené územia v okrese Nový Jičín |
| --- |
| Chránené krajinné oblasti | 
* Beskydy
* Poodří

 |
| Národná prírodná rezervácia | 
* Radhošť

 |
| Národná prírodná pamiatka | 
* Šipka

 |
| Prírodné rezervácie | 
* Bartošovický luh
* Bařiny
* Bažantula
* Huštýn
* Koryta
* Kotvice
* Královec
* Noříčí
* Rákosina
* Rybníky v Trnávce
* Suchá Dora
* Svinec
* Trojačka

 |
| Prírodné pamiatky | 
* Domorazské louky
* Kamenárka
* Meandry Staré Odry
* Na Čermence
* Pikritové mandlovce u Kojetína
* Polštářové lávy ve Straníku
* Prameny Zrzávky
* (Pusté nivy zruš.)
* Sedlnické sněženky
* Stříbrné jezírko
* Travertinová kaskáda
* Váňův kámen
* Velký kámen
* Vrásový soubor v Klokočůvku

 |